Hêrişê dewleta tirke yê vera xozaya Kurdîstanî dewam kenê. Xoza û zengînîyê Dêrsimî teslîmê îhale, şîrketananê madenî û sermayedaran ameyî kerdene.
Dewanê Şamoşî û Zogarî yê Xozatî de 4 mengî yo bi bahaneya 'newe ra zîldayîşî' darî yenê birnayene.
Heman dewî 1994 de ameybî vengkerdene. Par zî na herême bi bahaneya 'asayîşî' darî ameyî vêşnayene.
Dewleta tirke bi bahaneya 'asayîşî' nêverdena ke dewijî abigêrê dewanê xo û daristanan seba rantî pêşkêşê tay kesan kena. Dewleta tirke bi nê hawayî dewijan zî dana koçkerdene.
